Informácia o plnení Plánu legislatívnych úloh vlády SR  v I. štvrťroku 2009 a úloh z uznesení vlády SR na ministerstvách a ostatných ústredných orgánoch štátnej správy SR s dôrazom na plnenie Programového vyhlásenia vlády SR

Informáciu o plnení Plánu legislatívnych úloh vlády SR v I. štvrťroku 2009 a úloh z uznesení vlády SR na ministerstvách a ostatných ústredných orgánoch štátnej správy SR s dôrazom na plnenie Programového vyhlásenia vlády SR vypracoval Úrad vlády SR v súlade s úlohou B.2. uznesenia vlády SR č. 84 z 28. 1. 2009 k zameraniu kontrolnej činnosti Úradu vlády SR na rok 2009.

Informácia obsahuje vyhodnotenie plnenia Plánu legislatívnych úloh vlády SR ako aj plnenie  úloh  z  uznesení vlády SR s dôrazom na plnenie Programového vyhlásenia vlády SR v  I. štvrťroku 2009 a dodržiavania Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov a metodického pokynu vydaného na jeho základe. 

1.	Plnenie Plánu legislatívnych úloh vlády Slovenskej republiky v I. štvrťroku 2009

Prehľad úloh z Plánu legislatívnych úloh vlády SR v I. štvrťroku 2009, vyplývajúcich z Programového vyhlásenia vlády SR a ich plnenie podľa hlásení, predložených ministerstvami a ostatnými ústrednými orgánmi štátnej správy, je obsahom tabuľky č. 1 v členení podľa mesiacov:

Tabuľka č. 1
Mesiac: január
Názov úlohy	Zodpovedný ÚOŠS	Plnenie	
Návrh legislatívneho zámeru Občianskeho zákonníka MS SR	MS SR	Schválené uznesením vlády SR č. 13 zo 14.01.2009.	

Mesiac: február
Názov úlohy	Zodpovedný ÚOŠS	Plnenie	
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 329/2007 Z. z., ktorým sa vydáva zoznam účinných látok vyhovujúcich na zaradenie do biocídnych výrobkov v znení nariadenia vlády Slovenskej republiky č.189/2008 Z. z.	MH SR	Schválené uznesením vlády SR č. 16 zo 14.01.2009.	
Návrh nariadenia vlády Slovenskej republiky, ktorým sa ustanovujú požiadavky na aerosólové rozprašovače	MH SR	Schválené uznesením vlády SR č. 78 z 28.01.2009.	
Návrh zákona, ktorým sa mení a dopĺňa zákon  č. 364/2004 Z. z. o vodách o zmene zákona Slovenskej národnej rady č. 372/1990 Z. z.          o priestupkoch v znení neskorších predpisov (vodný zákon)	MŽP SR	Schválené uznesením vlády SR č. 251 z 25.03.2009.	
Návrh zákona, ktorým sa mení a dopĺňa zákon NR SR č. 82/1994 Z. z. o štátnych hmotných rezervách v znení neskorších predpisov	SŠHR SR	Schválené uznesením vlády SR č. 210 z 18.03.2009.	

Mesiac: marec
Názov úlohy	Zodpovedný ÚOŠS	Plnenie	
Návrh zákona, ktorým sa mení a dopĺňa zákon 
č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov	MDPT SR	Schválené uznesením vlády SR č. 9 z 14.01.2009.	
Návrh zákona o vinohradníctve a vinárstve	MP SR	Schválené uznesením vlády SR č. 178 z 04.03.2009.	
Návrh legislatívneho zámeru zákona o finančnom ocenení športovcov, ktorí sa významnou mierou zaslúžili o športovú reprezentáciu Slovenska (Československa)	MŠ SR	Úloha nesplnená.
Na základe objektívnych skutočností, súčasných finančných možností MŠ SR navrhlo zrušiť úlohu. V súčasnom období sa zapracovávajú pripomienky po MPK k predmetnému návrhu a uskutočňujú sa k nemu rozporové konania.	
Návrh nariadenia vlády Slovenskej republiky, ktorým sa ustanovujú zodpovednosti, úlohy, povinnosti a mechanizmy činnosti rezortov pri vzniku udalostí podliehajúcich medzinárodným zdravotným predpisom	MZ SR	Zrušené uznesením vlády SR č. 242 z 25.03.2009	
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 622/2007 Z. z., ktorým sa ustanovujú podrobnosti o spracovaní, uschovaní, skladovaní alebo distribúcii tkanív
a buniek, o hlásení a vyšetrovaní nežiaducich reakcií a udalostí a prijatých opatreniach	MZ SR	Odklad termínu predloženia materiálu na rokovanie vlády SR do 30. 9. 2009 na základe súhlasu predsedu vlády.	
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 658/2005 Z. z., ktorým sa ustanovujú požiadavky na kozmetické výrobky v znení neskorších predpisov	MZ SR	Schválené uznesením vlády SR č. 212 z 18.03.2009.	
Návrh zákona pre tvorbu a prevádzkovanie infraštruktúry priestorových informácií	MŽP SR	Úloha nesplnená. LRV SR prerokovala dňa 25.08.2009.	
Návrh zákona o fluórovaných skleníkových plynoch a o zmene a doplnení niektorých zákonov	MŽP SR	Schválené uznesením vlády SR č. 233 z 25.03.2009.	
Návrh zákona, ktorým sa mení a dopĺňa zákon  č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. a o zmene a doplnení niektorých zákonov	SŠHR SR	Schválené uznesením vlády SR č. 311 z 29.04.2009.	
2. Stav plnenia úloh z uznesení vlády Slovenskej republiky

Podkladom  pre  vypracovanie  informácie  o  stave  plnenia  úloh   z  uznesení   vlády   SR boli záväzné štvrťročné hlásenia ministerstiev a ostatných ústredných orgánov štátnej správy o ich plnení a ich aktualizácie. 
Porovnanie stavu plnenia úloh v hodnotenom období so stavom plnenia úloh v predchádzajúcich štvrťrokoch je uvedené v tabuľke č. 2. 

         Tabuľka č. 2

Kontrolované
obdobie	Úlohy           
celkom	Termín.
úlohy
celkom	Z   t o h o	Netermínované úlohy	
			Splatné v kontrolovanom  období	Splatné v ďalšom období		
			celkom	splnené v termíne	oneskor.
splnené	Nesplnené
		celkom
	z toho
splnené	
1. január – 31. marec 2007	6881	1814
(26,4%)	485	448
(92,4%)	36
(7,4%)	1
(0,2%)	1329	5067
(73,6 %)	657
(12,9 %)	
1. apríl – 30. jún 2007
	6826	1982
(29,0%)	650	612
(94,2%)	33
(5,0%)	5
(0,8%)	1332	4844
(71,0%)	390
(8,1%)	
1. júl- 30. september 2007
	7119	1904
(26,7%)	476	425
(89,3%)	48
(10,1%)	3
(0,6%)	1428	5215
(73,3%)	552
(10,6%)	
1. okt. – 31. december 2007	7410	2268
(30,6%)	864	782
(90,5%)	70
(8,1%)	12
(1,4%)	1404	5142
(69,4%)	519
(10,1%)	
1. január  - 31. marec 2008
	7344	2175
(29,6%)	653	548
(84,0%)	93
(14,2%	12
(1,8%)	1522	5169
(70,4%)	814
(15,9%)	
1. apríl – 30. jún 2008
	6752	2165
(32,1%)	540	491
(90,9%)	44
(8,2%)	5
(0,9%)	1625	4587
(67,9%)	459
(10,0%)	
1. júl – 30. september 2008
	7035	2124
(30,2%)	487	437
(89,8%)	43
(8,8%)	7
(1,4%)	1637	4911
(69,8%)	612
(12,5%)	
1. okt. – 31. december 2008
	7079	2418
(34,2%)	807	757
(93,8%)	39
(4,8%)	11
(1,4%)	1611	4661
(65,8%)	513
(11,0%)	
1. január – 31. marec 2009
	7102	2119
(29,8%)	576	500
(86,8%)	71
(12,3%)	5
(0,9%)	1543	4983
(70,2%)	741
(14,9%)	

Číselný prehľad  o  stave plnenia úloh  v  I. štvrťroku 2009 aktualizovaný ku dňu vypracovania tejto informácie  tvorí  jej prílohu č. 1. Aktualizovaný stav plnenia úloh podľa jednotlivých zodpovedných subjektov, znenia nesplnených úloh a príčiny ich nesplnenia sú uvedené v prílohe č. 2.

3. Vývoj podielu netermínovaných úloh na celkovom počte úloh v predkladaných návrhoch uznesení vlády Slovenskej republiky

Podiel uložených netermínovaných úloh na celkovom počte úloh predstavuje 70,2% všetkých úloh. Táto skutočnosť nie je v súlade s ustanovením čl. 6, ods. 2, písm. b) Smernice na prípravu a predkladanie materiálov na rokovanie vlády SR, schválenej uznesením vlády  SR  č.  512  z  13. 6. 2001   v  znení  zmien  a  doplnkov,  schválených   uzneseniami   vlády   SR  č. 1061/2004, 974/2005 a 161/2007 (ďalej len „smernica“): „pri navrhovaní úloh treba uviesť, komu sa majú úlohy uložiť, navrhované úlohy  formulovať vecne a uviesť termíny ich splnenia alebo u trvalých úloh termíny vyhodnotenia plnenia; úlohy musia byť reálne a  v  navrhovaných termínoch splniteľné“. 

Porovnanie počtu termínovaných a netermínovaných úloh v návrhoch uznesení vlády podľa predkladateľov  tvorí prílohu č. 3 tejto informácie.

4.  Vplyv predkladaných návrhov uznesení vlády Slovenskej republiky na pripravovaný  projekt  „Digitálna  vláda“

V rozpore so smernicou ako aj Metodickým pokynom na prípravu a predkladanie materiálov  na  rokovanie  vlády  SR,  vydaného  na  základe  uznesenia  vlády  SR  č.  512 z 13. 6. 2001 (ďalej len „metodický pokyn“), sú aj niektoré termínované úlohy v uzneseniach vlády.

Podľa ustanovení článku 6 ods. 1 a 2 smernice má návrh uznesenia vlády presne a jednoznačne formulovať, komu sa majú úlohy uložiť, uviesť presné termíny ich splnenia alebo u trvalých úloh termíny vyhodnotenia plnenia a neuvádzať ukladané úlohy v prílohe uznesenia. Podľa ustanovenia bodu 5.1. ods. 19 metodického pokynu termínovaná úloha musí mať termín vyjadrený presným dátumom. 

Konkrétne navrhnuté a schválené úlohy v uzneseniach vlády odporujúce citovaným ustanoveniam tvoria obsah prílohy č. 4 tejto informácie. V uvedených prípadoch: 

-	termíny plnenia úloh sa viažu na iné udalosti, o ktorých v čase schvaľovania uznesenia vlády nie je známe, kedy nastanú, prípadne či nastanú,

-	v texte úloh je odkaz na prílohy alebo na materiály k uzneseniam, v ktorých sú uvedené termíny ich plnenia alebo termíny parciálnych úloh,

-	termín plnenia úloh nie je reálny tým, že je formulovaný slovom „ihneď“.

V súčasnosti sa vytvára projekt „Digitálna vláda“, v  ktorom sa predpokladá predkladanie návrhov uznesení vlády, ich schvaľovanie a  kontrola s využitím výpočtovej techniky. Nejednoznačnosť úloh schválených v uzneseniach vlády, resp. termínov plnenia týchto úloh spôsobí, že výpočtový systém ich nebude schopný triediť podľa termínov splatnosti, zodpovedných osôb, prípadne podľa iných triediacich znakov, z čoho vyplynú negatívne dôsledky na funkčnosť projektu z hľadiska informovania vlády o ich plnení.